'વન સાઇડેડ વિચારીને હું દુઃખી થતો હતો એટલે એ છેડાનો વિચાર મગજમાં આવ્યો જ નહીં. હરિવલ્લભદાસે નિખાલસતાથી કબૂલાત કરી. 'તેં બત્તી કરી કે તરત ભાન થયું. શાલુને હજાર વાર સમજાવ્યું છે કે દિયર- દેરાણી તારાં દુશ્મન નથી. એમની જોડે સંબંધ સાચવીને શાંતિથી જીવવાની શિખામણ આપું છું, પણ માને કોણ?' એ ખુલાસો કરતા હતા ત્યારે વિભાકર મનોમન હરખાતો હતો. તોપનું નાળચું બીજી દિશામાં વાળી દેવાનું કામ સરળતાથી પતી ગયું હતું.